Publication: Magyar Közlöny
Issue: MK-1998-22 (Year: 1998, Number: 22)
Era: 1990-2004
Section: Az Országgyűlés a területfejlesztésről és a területrendezésről szóló 1996. évi XXI. törvény alapján
Paragraph Index: 85

Az Országgyűlés a területfejlesztésről és a területrendezésről szóló 1996. évi XXI. törvény alapján — az összehangolt nemzeti területfejlesztési politika kialakítása, — a térségi — regionális, megyei, kistérségi — és helyi közösségek területfejlesztési kezdeményezéseinek összhangja, — az egyes térségek fejlesztési koncepcióinak, programjainak kidolgozásához információk biztosítása, — az Európai Unió regionális politikájához való illeszkedés elősegítése, valamint — a határmenti együttműködésekben rejlő kölcsönös előnyök hasznosítása érdekében az Országos Területfejlesztési Koncepcióról a következő határozatot hozta: * A határozatot az Országgyűlés az 1998. március 10-i ülésnapján fogadta el. I. A területfejlesztési koncepció jövőképe A területfejlesztési koncepció jövőképe olyan térszerkezet felé törekvés, amelyben: — az európai államok közösségében Magyarország kulturális örökségének, földrajzi adottságainak és a nemzetgazdaság fejlettségének megfelelően összekötő híd szerepét tölti be kelet—nyugat és észak—dél között; — a különböző társadalmi-gazdasági adottságú térségek eltérő, sajátos fejlődési pályáikon intenzív munkamegosztásban, egymással összhangban és nem alárendelten fejlődnek; — mérséklődnek a területi egyenlőtlenségek, a hátrányos helyzetű, társadalmi-gazdasági szempontból elmaradott, jelentős munkanélküliséggel sújtott térségek köre csökken; — Budapest Közép-Európa egyik meghatározó, dinamikusan fejlődő központja, intenzív együttműködésben régiójával és harmonikus munkamegosztásban az országgal; — az ország régiói a szomszéd országok határmenti térségeivel közösen az európai és határmenti együttműködés fő szervezői, a régiók egyúttal a megyék közötti szoros kooperáció színterei a fejlesztéspolitikában; — az ország urbanizációs tengelyei, közlekedési folyosói szervesen kapcsolódnak az európai térszerkezetbe, dinamikus elemei a területi fejlődésnek; — új fejlesztési súlypontok (innovációs és vállalkozási központok, ipari parkok, vállalkozási övezetek) teszik kiegyensúlyozottá a területi szerkezetet; — a városhálózat kiegyenlített, valamennyi településből elérhetők a városi intézmények közszolgáltatásai, a szellemi és oktatási központok decentralizált rendszere biztosítja a térségi fejlődés hajtóerőit; — a településrendszer meghatározó szintje a kistérségi együttműködés, többirányú a munkamegosztás az egyes települések között; — a települések között az alapvető közszolgáltatások kiépítettségében és színvonalában lévő különbségek csökkennek; — a kiemelt üdülőkörzetek a nemzetközi és a hazai, különleges, minőségi turizmus elsődleges fogadóterületei, a táj és a környezet fokozott védelmével, a sajátos vonzástényezők kiaknázásával, a szükséges infrastruktúra kiépítésével; — az egyéb, kiváló idegenforgalmi adottságokkal, vonzerővel rendelkező, de elmaradott területek bekapcsolódnak a turizmusba a komplex infrastruktúra kiépítésével; — meghatározó a környezet minősége, az adottságok hasznosítása során elsőbbséget élvez a természeti erőforrások védelme, és az erőforrásokkal való fenntartható gazdálkodás; — a természetvédelem alatt álló területek a természeti és táji értékek megőrzői, az identitástudat és a generációs felelősség kifejezői. III. rész HATÁROZATOK 1998/22. szám II. A területfejlesztési politika országos céljai és irányelvei Az Országgyűlés — a területfejlesztési és területrendezési törvény elfogadásával megteremtve a decentralizált intézményrendszer kereteit — szükségesnek tartja az intézményrendszer működése során a területfejlesztés szereplői partnerségen alapuló együttműködésének deklarálását, a lehetséges területi fejlődési változatok közül a kiegyensúlyozott fejlődési modell érvényesítését.

Source: https://magyarkozlony.hu/hivatalos-lapok/cd7808d0c006d291a9d167b83a98ba4063302410/dokumentumok/73d81063c855f0989e72daeca6131f817955785e/letoltes